दिल्ली सरकार ने आश्रम फ्लाईओवर को DND फ्लाईवे तक बढ़ाने की मंजूरी दी  
मुख्यमंत्री अरविंद केजरीवाल ने विस्तार को मंजूरी दी है.
आश्रम फ्लाइओवर रिंग रोड और मथुरा रोड जाने वाले चौराहे पर है.
डीएनडी फ्लाइवे  दिल्ली और नोएडा को जोड़ता है.
दिल्ली के मुख्यमंत्री अरविंद केजरीवाल ( Delhi CM Arvind Kejriwal) ने गुरुवार को कहा कि दिल्ली सरकार ने आश्रम फ्लाईओवर (Ashram Flyover) को डीएनडी फ्लाईवे (DND Flyway) तक विस्तार की मंजूरी दे दी है. अरविंद केजरीवाल ने संवाददाताओं से बात करते हुए कहा कि आश्रम चौराहे और आसपास के इलाके में यातायात सुगम बनाने के मकसद से यह फैसला किया गया है.
उन्होंने कहा कि परियोजना पर 128 करोड़ रुपये की लागत आएगी. इस कार्य को एक साल में पूरा किया जाएगा. बता दें कि आश्रम फ्लाइओवर दिल्ली रिंग रोड के दक्षिण-पूर्वी कोने में है. ये फ्लाईओवर रिंग रोड और मथुरा रोड जाने वाले चौराहे पर है. साथ ही डीएनडी फ्लाईवे या दिल्ली नोएडा डायरेक्ट फ्लाईवे दिल्ली और नोएडा को आपस में जोड़ता है. साफ है इस विस्तार से दिल्ली-एनसीआर में ट्रैफिक समस्या से राहत मिलेगी.